b'\n_START_ARTICLE_\nV\xc4\x83loas\xc4\x83 delicat\xc4\x83\n_START_SECTION_\nToxine\n_START_PARAGRAPH_\nV\xc4\x83loasa delicat\xc4\x83 con\xc8\x9bine o doz\xc4\x83 mai mic\xc4\x83 a toxinei orelanin\xc4\x83 care provoac\xc4\x83 sindromul orelanian (parafaloidian). Dar orelanina nu este singura toxin\xc4\x83 activant\xc4\x83, \xc3\xaen afar\xc4\x83 de aceasta sunt dovedite \xc8\x99i polipeptide (\xc3\xaen total zece) ca de exemplu phallatoxina \xc8\x99i amatoxina. Cercet\xc4\x83rile sublinez aceea\xc8\x99i toxicitate pentru animale (\xc8\x99obolani) ca la om. Cazurile de deces au fost relativ pu\xc8\x9bine, aproximativ numai 15 la sut\xc4\x83 dintre consumatori. Acest fapt este probabil datorit m\xc4\x83rimii ciuperci, care astfel a fost ad\xc4\x83ugat\xc4\x83 la m\xc3\xa2nc\xc4\x83ruri \xc3\xaempreuna cu bure\xc8\x9bi comestibili. Sindromul orelanian este unul grav, cu debut foarte tardiv (se manifest\xc4\x83 dup\xc4\x83 5-14 zile, chiar trei s\xc4\x83pt\xc4\x83m\xc3\xa2ni de la consum)  \xc8\x99i cu efecte distructive asupra rinichilor care pot fi distru\xc8\x99i complet.\n_START_SECTION_\nSimptome\n_START_PARAGRAPH_\nTot ca \xc8\x99i rudele ei mai mari, Cortinarius orellanus \xc8\x99i Cortinarius rubellus, manifest\xc4\x83rile \xc3\xaencep deseori foarte t\xc3\xa2rziu de la ingerare (vezi mai sus), astfel, identificarea cauzei fiind foarte grea. Ele sunt la \xc3\xaenceput nespecifice, asem\xc4\x83n\xc4\x83toare unei intoxica\xc8\x9bii digestive, incluz\xc3\xa2nd grea\xc8\x9b\xc4\x83, v\xc4\x83rs\xc4\x83turi, crampe, dureri musculare, sete \xc8\x99i urin\xc4\x83ri dese. Abia mai t\xc3\xa2rziu apar semne specifice ale disfunc\xc8\x9bionalit\xc4\x83\xc8\x9bii rinichilor cauzate de aceste toxine, concret printr-o nefropatie tubulointerstizial\xc4\x83 acompaniat\xc4\x83 de albuminurie, edeme) \xc8\x99i meningiene, imit\xc3\xa2nd o boal\xc4\x83 infec\xc8\x9bioas\xc4\x83, pentru ca \xc3\xaen final s\xc4\x83 se instaleze insuficien\xc8\x9ba renal\xc4\x83. Caracteristic\xc4\x83 este senza\xc8\x9bia de arsur\xc4\x83 epigastric\xc4\x83, ce nu dispare la consumul de lichide precum reducerea masiv\xc4\x83 a urin\xc4\x83rii \xc3\xaen stadiul avansat. Un antidot efectiv nu exist\xc4\x83, tratamentul cu Corticosteroizi este \xc3\xaendoielnic.\n_START_SECTION_\nConfuzii\n_START_PARAGRAPH_\nAcest burete poate fi confundat, pe l\xc3\xa2ng\xc4\x83 cu Cortinarius varius \xc8\x99i Cortinarius rubellus, \xc3\xaen primul r\xc3\xa2nd cu alte specii mici de genul Cortinarius, ca de exemplu: Cortinarius brunneus (otr\xc4\x83vitor), Cortinarius (Dermocybe) cinnamomeobadius (otr\xc4\x83vitor), Cortinarius colus (necomestibil), Cortinarius hinuleus (necomestibil), Cortinarius palustris (suspect) , Cortinarius puniceus (suspect) , Cortinarius rigens (otr\xc4\x83vitor), Cortinarius saniosus (mortal) , Cortinarius sertipes (necomestibil), Cortinarius speciosissimus (mortal), Cortinarius tophaceus (otr\xc4\x83vitor), Cortinarius tortuosus (otr\xc4\x83vitor) sau Cortinarius trivialis (necomestibil).'